FN บวก 4.52% ลุ้นกำไร Q1/60 โตแกร่ง หลังยอดขายสาขาอยุธยาพุ่ง
FN บวก 4.52% ลุ้นกำไร Q1/60 โตแกร่ง หลังยอดขายสาขาอยุธยาพุ่ง ล่าสุด ณ เวลา 15.39 น. ราคาอยู่ที่ 8.10 บาท บวก 0.35 บาท หรือ 4.52% สูงสุดที่ 8.15 บาท ต่ำสุดที่ 7.75 บาท มูลค่าซื้อขายที่ 156.76 ล้านบาท โบรกฯ แนะ “ซื้อ” ชูเป้า 10.20 บาท 
3 เม.ย. 2560

ผู้สื่อข่าวรายงานว่า ราคาหุ้นบริษัท เอฟเอ็น แฟคตอรี่ เอ๊าท์เลท จำกัด (มหาชน) หรือ FN ณ เวลา 15.39 น. ราคาอยู่ที่ 8.10 บาท บวก 0.35 บาท หรือ 4.52% สูงสุดที่ 8.15 บาท ต่ำสุดที่ 7.75 บาท มูลค่าซื้อขายที่ 156.76 ล้านบาท

ด้านบล.ฟินันเซีย ไซรัส แนะนำ “ซื้อ” ราคาเป้าหมาย 10.20 บาท/หุ้น โดยแนวโน้มกำไรสุทธิไตรมาส 1/60 น่าจะทรงตัวถึงปรับขึ้นจากไตรมาสก่อน สวนทางบริษัทอื่นในกลุ่มค้าปลีกที่มีแนวโน้มกำไรอ่อนตัวลงจากไตรมาสก่อน เพราะด้วยสาขาอยุธยาที่ค่อนข้างได้รับการตอบรับที่ดีมาก โดยมียอดขายต่อสาขาขยับขึ้นมาใกล้เคียงกับสาขาขนาดใหญ่ อย่างสาขาหัวหินแล้ว และคาดกำไรจะโตต่อเนื่องในไตรมาส 2/60 ซึ่งเป็น High Season ของการท่องเที่ยว
และจะเริ่มรับรู้รายได้จากสาขาใหม่แห่งที่ 9 ที่หาดใหญ่ ซึ่งเปิดในเดือนเม.ย. ที่มีจำนวนวันหยุดค่อนข้างมาก และหลังจากนั้นกำไรน่าจะอ่อนตัวลงในไตรมาส 3/60 เพราะเป็นช่วงฤดูฝน ซึ่งเป็น Low Season ของธุรกิจ ก่อนจะกลับมาเติบโตอีกครั้ง และทำจุดสูงสุดของปีในไตรมาส 4/60 ซึ่งน่าจะมีการเปิดสาขาที่ 2 ของปีตามแผน